Tour de France: Armstrong i dalje u vodstvu (24/7/03) - 2003-07-23
Pobjednik šesnaeste dionice je Tyler Hamilton koji od drugog dana vozi s prijelomom ključne kosti
Tour de France: Američki biciklist Lance Armstrong je i nakon šesnaeste dionice sačuvao žutu majicu i vodstvo na najpoznatijoj biciklističkoj utrci na svijetu. Pobjednik ove brdske etape je također Amerikanac Tyler Hamilton, koji od drugog dana utrke vozi sa slomljenom ključnom kosti. Do kraja utrke Tour de France ostalo je još četiri dana. NBA: Latrell Sprewell možda napušta New York Knickse i odlazi u Minnesotu. Riječ je kupoprodaji u koju je uključeno 4-5 NBA klubova. Uglavnom, Sprewell bi trebao preći u Minnesotu, iz Minnesote u Atlantu ide Terrell Brandon, iz Atlante u Philadelphiu Glenn Robinson, a iz Philadelphije u New York Keith Van Horn! Navodno je u cijelu zamršenu priču uključen i Sacramento, ali ne zna se o kojim je igračima riječ. Nogomet: Najpoznatiji nogometni klub na svijetu – Manchester United – započeo je turneju po Americi utakmicom u Seattleu gdje su njegovi nogometaši svladali Glasgow Rangers s 4:0. To je prva utakmica Manchestera bez superzvijezde Davida Beckhama, koji je prešao u Real Madrid. Na američkoj turneji, odnosno turniru po nekoliko gradova, sudjeluju, od europskih klubova, još i Juventus, Barcelona i Milano.